**ELŐTERJESZTÉS**

Bátaapáti Község Képviselő - testületének 2020. január hó 22-i

rendes/rendkívüli testületi ülésére

|  |  |
| --- | --- |
| Tárgy: | Iskolai körzethatárok véleményezése |
| Előterjesztő: | dr. Puskásné dr. Szeghy Petra |
| Előterjesztést készítette: | dr. Puskásné dr. Szeghy Petra |
| Előterjesztés száma: | 7. sz. |
| Melléklet: | 1 db |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő- testület!**

A Tamási Tankerületi Központ azzal a kéréssel fordult a képviselő-testülethez, hogy a körzethez tartozó kötelező felvételt biztosító iskola 2020/2021. évre vonatkozó végleges felvételi körzeteit véleményezze.

A nemzeti köznevelésről szóló 2011. évi CXC. törvény 50.§ (8) – (10) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (továbbiakban: EMMI rendelet) 24. § értelmében: 24.§ (1) a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, az illetékes tankerületi központokat, valamint az [Nkt. 50. § (10) bekezdése](https://optijus.hu/optijus/lawtext/A1100190.TV#sidlawrefP(50)B(10)) szerinti esetben a nemzetiségi önkormányzatot a kijelölt körzetek tervezetéről.

24. § (2) A települési önkormányzat a véleményéről, az [Nkt. 50. § (10) bekezdése](https://optijus.hu/optijus/lawtext/A1100190.TV/tvalid/2020.1.1./tsid/lawrefP%2850%29B%2810%29) szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

24. § (3) Az illetékes tankerületi központ az (1a) bekezdés szerinti vélemény és egyetértés figyelembevételével kijelölt körzetekről február utolsó napjáig tájékoztatja a települési önkormányzatokat, az illetékességi területén működő általános iskolákat, valamint az [Nkt. 50. § (10) bekezdése](https://optijus.hu/optijus/lawtext/A1100190.TV#sidlawrefP(50)B(10)) szerinti esetben a nemzetiségi önkormányzatot. Egyetértés hiányában vagy körzethatár-módosítást kezdeményező javaslattétel esetén a tankerületi központ az egyeztetést követően jelöli ki a felvételi körzeteket február utolsó napjáig.

A testület feladata az Emmi rendelet 24. § (3) bekezdés alapján az ősszel összegyűjtött települési vélemények alapján létrejött körzethatárokat megállapító előterjesztés februáig 15-ig történő véleményezése.

A testület 82/2019. (X.1.) határozatában egyetértett jelen előterjesztés mellékletét képező iskolai körzethatárokat tartalmazó tervezettel. A tankerület által megküldött tervezet és a testület által már az októberi testületi ülésen véleményezett tervezet nem tér egymástól, ezért kérem a testület jóváhagyását.

Kérem a Tisztelt Képviselő-testületet a határozati javaslat elfogadására.

**Határozati javaslat:**

1. Bátaapáti Község Önkormányzat Képviselő-testülete a kötelező felvételt biztosító ***Mórágyi Általános Iskola (OM 036 306)*** felvételi körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.
2. Bátaapáti Község Önkormányzat Képviselő-testülete a ***Tolna Megyei Pedagógiai Szakszolgál*at** működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Határidő: azonnal

Felelős: Dr. Puskásné dr. Szeghy Petra jegyző

Bátaapáti, 2020. január 20.

Dr. Puskásné dr. Szeghy Petra sk.

 jegyző